CELEX: 32020D1726
Language: hu
Date: 2020-09-14 00:00:00
Title: A Tanács (KKBP) 2020/1726 határozata (2020. szeptember 14.) az Európai Unió és az Egyesült Nemzetek Szervezete közötti, a helyszíni misszióik és műveleteik során nyújtandó kölcsönös támogatásról szóló keretmegállapodásnak az Unió nevében történő aláírásáról és megkötéséről

2020.11.19.   
               
               
                  HU
               
               
                  Az Európai Unió Hivatalos Lapja
               
               
                  L 389/1
               
            
         A TANÁCS (KKBP) 2020/1726 HATÁROZATA
         (2020. szeptember 14.)
         az Európai Unió és az Egyesült Nemzetek Szervezete közötti, a helyszíni misszióik és műveleteik során nyújtandó kölcsönös támogatásról szóló keretmegállapodásnak az Unió nevében történő aláírásáról és megkötéséről
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 37. cikkére, összefüggésben az Európai Unió működéséről szóló szerződés 218. cikkének (5) és 218. cikkének (6) bekezdésével,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2015. március 5-én felhatalmazást adott az Európai Unió és az Egyesült Nemzetek Szervezete által a helyszíni válságkezelési műveleteik során folytatandó együttműködésről szóló keretmegállapodás megkötésére irányuló tárgyalások megkezdésére.
                  
               
                     (2)
                  
                  
                     Az Európai Unió és az Egyesült Nemzetek Szervezete közötti, a helyszíni misszióik és műveleteik során nyújtandó kölcsönös támogatásról szóló keretmegállapodással (a továbbiakban: a keretmegállapodás) kapcsolatos tárgyalásokat lefolytatták.
                  
               
                     (3)
                  
                  
                     A keretmegállapodást az Unió nevében jóvá kell hagyni,
                  
               ELFOGADTA EZT A HATÁROZATOT:
         
            1. cikk
            Az Európai Unió és az Egyesült Nemzetek Szervezete közötti, a helyszíni misszióik és műveleteik során nyújtandó kölcsönös támogatásról szóló keretmegállapodást a Tanács az Unió nevében jóváhagyja. (1)
            
         
         
            2. cikk
            A Tanács elnöke felhatalmazást kap, hogy kijelölje a keretmegállapodásnak az Unióra nézve jogilag kötelező erejű aláírására jogosult személy(eke)t.
         
         
            3. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. szeptember 14-én.
            
               
                  a Tanács részéről
               
               
                  az elnök
               
               M. ROTH
            
         
         
            (1)  Lásd e Hivatalos Lap 2. oldalát.